Stanovisko Komisie podľa článku 251 ods. 2 tretieho pododseku bodu c Zmluvy o ES, o zmenách a doplneniach Európskeho parlamentu pokiaľ ide o spoločnú pozíciu Rady týkajúcu sa návrhu na smernicu Európskeho Parlamentu a Rady o strojovom zariadení a ktorou sa mení a dopĺňa smernica 95/16/ES ktorým sa mení a dopĺňa návrh Komisie podľa článku 250, odsek 2 Zmluvy o ES /* KOM/2006/0058 v konečnom znení - COD 2001/0004 */





[pic] | KOMISIA EURÓPSKYCH SPOLOČENSTIEV | Brusel, 13.2.2006 KOM(2006) 58 v konečnom znení 2001/0004 (COD) STANOVISKO KOMISIE podľa článku 251 ods. 2 tretieho pododseku bodu c Zmluvy o ES, o zmenách a doplneniach Európskeho parlamentu pokiaľ ide o spoločnú pozíciu Rady týkajúcu sa návrhu na SMERNICU EURÓPSKEHO PARLAMENTU A RADY o strojovom zariadení a ktorou sa mení a dopĺňa smernica 95/16/ES KTORÝM SA MENÍ A DOPĹŇA NÁVRH KOMISIE podľa článku 250, odsek 2 Zmluvy o ES 2001/0004 (COD) STANOVISKO KOMISIE podľa článku 251 ods. 2 tretieho pododseku bodu c Zmluvy o ES, o zmenách a doplneniach Európskeho parlamentu pokiaľ ide o spoločnú pozíciu Rady týkajúcu sa návrhu na SMERNICU EURÓPSKEHO PARLAMENTU A RADY o strojovom zariadení a ktorou sa mení a dopĺňa smernica 95/16/ES 1. ÚVOD V článku 251 ods. 2 tretí pododsek písm. c) Zmluvy o ES sa ustanovuje, že Komisia má predložiť stanovisko k pozmeňujúcim a doplňujúcim návrhom Európskeho parlamentu prijatým v druhom čítaní. Stanovisko Komisie k pozmeňujúcim návrhom prijatým Parlamentom je uvedené nižšie. 2. SÚVISLOSTI 1. Dátum odovzdania Európskemu parlamentu a Rade: 26. január 2001 2. Stanovisko Hospodárskeho a sociálneho výboru: 12. september 2001 3. Dátum prijatia stanoviska Parlamentu v prvom čítaní: 4. júl 2002 4. Dátum doručenia zmeneného a doplneného návrhu: 11. február 2003 5. Dátum politickej dohody v Rade: 24. september 2004 6. Dátum prijatia spoločnej pozície: 18. júl 2005 (jednomyseľne) 7. Dátum stanoviska v druhom čítaní: 15. december 2005 3. ÚČEL NÁVRHU Cieľom pôvodného návrhu bolo zabezpečiť voľný pohyb výrobkov, ktoré patria do oblasti, zabezpečovaním vysokej úrovne v oblastiach ochrany zdravia, bezpečnosti a ochrany spotrebiteľa. Výrobky, ktoré patria do oblasti pôsobnosti smernice, predstavujú vo svojej podstate strojové zariadenia, ako aj výrobky, ktoré sa používajú v súvislosti so strojovými zariadeniami. V súlade so závermi správy Molitor v roku 1994 bolo cieľom pôvodného návrhu poskytnúť presnejšiu definíciu rôznych pojmov, vysvetliť určité aspekty a zabezpečiť jednotné uplatňovanie smernice. Na tento účel sa spresnili vysvetlenia, ktoré sa týkajú postupov posudzovania zhody a trhového dozoru, aby sa zabránilo protirečivým interpretáciám týchto postupov. Pôvodný návrh na revíziu smernice o strojoch a strojových zariadeniach bol pripravený na základe návrhov vypracovaných skupinou nezávislých odborníkov na vysokej úrovni z rôznych oblastí. Takisto sa v ňom zohľadnili skúsenosti získané v súvislosti s uplatňovaním zmenenej a doplnenej smernice 89/392/EHS v praxi[1]. Hlavnými cieľmi pôvodného návrhu boli: - spresnenie oblasti pôsobnosti smernice, jej vymedzenie voči iným smerniciam, najmä voči smernici o nízkonapäťových zariadeniach[2] a smernici o výťahoch[3], a zrozumiteľnejší výklad pojmu „čiastočne skompletizované strojové zariadenie“; - posilnenie ustanovení súvisiacich s trhovým dozorom a notifikáciou orgánov posudzovania zhody; - zavedenie postupu komplexného zabezpečenia kvality pre určité kategórie strojov a strojových zariadení. Komisia zapracovala do svojho zmeneného a doplneného návrhu mnohé návrhy Európskeho parlamentu s cieľom ďalšieho spresnenia ustanovení smernice. 4. STANOVISKO KOMISIE K ZMENÁM A DOPLNENIAM EURÓPSKEHO PARLAMENTU Zmeny a doplnenia schválené Komisiou Komisia môže akceptovať všetkých 9 zmien a doplnení prijatých Európskym parlamentom v ich úplnom znení. Tieto zmeny a doplnenia sú výsledkom kompromisnej dohody, ku ktorej dospel Európsky parlament a Rada s cieľom prijať smernicu v druhom čítaní. Zmeny a doplnenia sú v súlade s cieľmi návrhu Komisie a udržiavajú rovnováhu záujmov dosiahnutých v rámci spoločnej pozície. Zmeny a doplnenia spoločnej pozície sa vzťahujú predovšetkým na rozšírenie trhového dohľadu a objasnenie notifikovanými orgánmi používania označenia CE, rozsahu uplatnenia, dôverného zaobchádzania a povinností notifikovaných orgánov v kontexte systémov komplexného zabezpečovania kvality. Kompromisný výsledok sa ľahšie dosiahol vďaka trom deklaráciám Komisie počas plenárneho zasadnutia v decembri 2005 (pozri prílohu). 5. ZÁVER V súlade s článkom 250 ods. 2 Zmluvy o ES Komisia mení a dopĺňa svoj návrh podľa vyššie uvedeného. PRÍLOHA Deklarácie Komisie: Označenie CE Bez toho, aby boli dotknuté právne predpisy Spoločenstva, upresní Komisia v rámci revízie nového prístupu, ktorý sa plánuje na polovicu roku 2006, podmienky pre umiestňovanie iných označení – buď vnútroštátnych, európskych alebo súkromných - vo vzťahu k označeniu CE. Traktory I Parlament, Rada a Komisia vyhlasujú, že za účelom pokrytia všetkých aspektov, ktoré súvisia so zdravotnými a bezpečnostnými požiadavkami na poľnohospodárske alebo lesné traktory v jednej zjednocujúcej smernici, je potrebné upraviť smernicu 2003/37/ES o typovom schválení poľnohospodárskych alebo lesných traktorov, ich prípojných vozidiel a ťahaných vymeniteľných strojov, spolu s ich systémami, komponentmi a samostatnými technickými jednotkami tak, aby zohľadnila všetky relevantné riziká, ktorými sa zaoberá smernica o strojovom zariadení. Takáto úprava smernice 2003/37/ES by mala zahŕňať zmenu a doplnenie smernice o strojových zariadeniach, ktorá by spočívala vo vypustení výrazu „pre riziká“ v článku 1 ods. 2 písm. e) prvá zarážka. Traktory II Komisia uznáva potrebu začleniť do smerníc o poľnohospodárskych alebo lesných traktoroch ďalšie požiadavky na riziká, na ktoré sa tieto smernice doposiaľ nevzťahujú. Na tento účel Komisia uvažuje o náležitých opatreniach, medzi ktoré patria odkazy na predpisy OSN, normy Európskeho výboru pre normalizáciu (CEN - European Committee for Standardisation) a normy ISO a kódy OECD. [1] Smernica Rady o aproximácii právnych predpisov členských štátov o strojových zariadeniach 89/392/ES (Ú. v. ES L 183, 29.6.1989, s. 9). Táto smernica bola kodifikovaná smernicou Európskeho parlamentu a Rady z 22. júna 1998 o aproximácii právnych predpisov členských štátov o strojových zariadeniach 98/37/ES (Ú. v. ES L 331, 23.7.1998, s. 1). Smernica naposledy zmenená a doplnená smernicou 98/79/ES (Ú. v. ES L 331, 7.12.1998, s. 1). [2] Smernica Rady 73/23/ES z 19. februára 1973 o zosúlaďovaní právnych predpisov členksých štátov týkajúcich sa elektrického zariadenia určeného na používanie v rámci určitých limitov napätia (Ú.v. ES L 77, 26.3.1973, s. 29). Smernica zmenená a doplnená smernicou 93/68/EEC (Ú. v. EÚ L 220, 30.8.2003, s. 1). [3] Smernica Európskeho parlamentu a Rady 95/16/ES z 29. júna 1995 o aproximácii právnych predpisov členských štátov týkajúcich sa výťahov, Ú. v. ES L 213, 7.9.1995, s. 1. Smernica zmenená a doplnená nariadením (ES) č. 1882/2003 (Ú. v. EÚ L 284, 31.10.2003, s. 1).